**Művészetterápiás önismereti csoport**

**az ŐSZ jegyében**

**Tisztelt Zuglói Lakosok!**

**A Lelki Egészségvédő Alapítvány** [**Budapest Főváros XIV. kerület Zugló Önkormányzata**](https://www.google.hu/url?sa=t&rct=j&q=&esrc=s&source=web&cd=6&ved=0ahUKEwj7gcSystrOAhXHUBQKHdgFCT8QFggsMAU&url=http%3A%2F%2F14.kerulet.ittlakunk.hu%2Fholmi%2Flegfontosabbak%2Fbudapest-fovaros-xiv-kerulet-zuglo-onkormanyzata-polgarmesteri-hivatal&usg=AFQjCNG5hBZW53qc7s-dWYETF9n-tApJPw&sig2=5sx6UBoZba5L-68igSxiNw&bvm=bv.129759880,d.bGg) **támogatásával térítésmentes művészetterápiás önismereti csoportot indít zuglói lakosok számára. Várjuk mindazok jelentkezését, akik szeretnének csoportos önismereti foglalkozásokon részt venni.**

Az önismereti csoport lehetőséget teremt arra, hogy a résztvevők átéljék az alkotás örömét, amely felszabadítja a kreatív erőket. Átadhatják magukat az alkotó tevékenység feloldó, kiteljesítő örömének, amely képes feloldani a mindennapok feszültségét, nyomását, egyhangúságát. Rácsodálkozhatnak saját alkotásaikra, melyektől választ kaphatnak belső kérdéseire.

A foglalkozáson való részvételhez nem szükséges művészi előképzettség vagy hajlam, és bármely felnőtt korosztály számára ajánlott.

A sajátélményű csoportba azok jelentkezését is várjuk, akik mindamellett, hogy szeretnének többet megtudni önmagukról, segítő szakmában dolgozva módszereik színesítésére, gazdagítására vágynak.



Műhelyfoglalkozásainkon az Antalfai Márta által kidolgozott *Katarzisz Komplex Művészetterápia®* élményvilágába nyerhet betekintést.

Minden érdeklődőt szeretettel várunk!

A csoport 8 órás, az időpontja:

2017. október 24. 16-20 óra, 2017. október 31. 16-20 óra

Helyszín:

**Zuglói Civil Ház** 1144 Budapest, Csertő park 12.

Jelentkezés: 2017. október 15-ig e-mailben: lea.pszichologia@gmail.com.

Információ: 06 (1) 221 7068-as telefonszámon (H, K, SZ, CS: 11-16 óra között) vagy a fenti e-mailcímen. A jelentkezéseket időrendi sorrendben fogadjuk.

**A csoportot az alapítvány zuglói lakosok számára indítja, ezért jelentkezéskor kérjük, lakcímét feltétlenül adja meg.**

****